Aṭas n wawalen imerḍilen i d-nufa tewi-ten-id tmaziɣt si taɛrabt, ay-agi yettuɣal ɣer waṭas n tmental, ad nebder amezruy n tmurt, imi tutlayt n taɛrabt tettidir azal n rbaɛtac n leqrun ay-agi ɣer tama n tmaziɣt. Rnu ɣer waya, ad naf azal i as tefka tmetti taqbaylit d tmaziɣt s umata i taɛrabt imi d tutlayt n leqran (ddin) d waṭas n wassaɣen yellan ger snat n tɣermiwin-a ama d tasartit d tdamsa neɣ d idles.